recursal/SuperWikiNEXT-32B huggingface dataset:
**Բաբասե** (անգլ.՝ Babase Island), Խաղաղ օվկիանոսում գտնվող Ֆենի խմբի ամենահյուսիսային կղզին։ Տեղակայված է Բիսմարկի կղզեխմբի Նոր Իռլանդիա կղզիների հյուսիսում, պատկանում է Պապուա Նոր Գվինեային, գտնվում է Ամբայթլ կղզիներից հյուսիս-արևելք։ Վարչականորեն մտնում է Նոր Իռլանդիա մարզի Այլենդս շրջանում։

Աշխարհագրություն
----------------

Բաբասեն խոշոր կղզի է՝ 23 կմ2 մակերեսով, իր մոտակայքի Ամբայթլ կղզուց բաժանվում է նեղ շերտով, որ կազմում է 100 մետր։ Կղզու մակերևույթը բավականին հարթ է և շրջապատված է հաստ նյութով։

Երկրաբանության կողմից դիտարկելով՝ Բաբասեն իրենից ներկայացնում է մարջանային բարձրացած շերտ։

Պատմություն
-----------

Բաբասե կղզին և իր հարևան Ամբայթլը, որոնք մտնում են Ֆենի խմբի մեջ, հայտնաբերվել են 161 թվականին հոլանդացի ճանապարհորդ Յակոբ Լոմորի և Վիլլեմ Սհաութենի կողմից։ 1855 թվականին Բաբասեն դարձավ Օվկիանիայի գերմանական գաղութների մի մասը, իսկ 1899 թվականից այն դարձավ վարչականորեն գերմանական Նոր Գվինեայի մաս։ 1914 թվականին Ֆենի կղզիները զբաղեցված էին ավստրալիական զորքերի կողմից։ Իսկ Առաջին համաշխարհային պատերազմից հետո դրանք հանձնվեցին Ավստրալիային։ 1975 թվականից Բաբասեն հանդիսանում է Պապուա Նոր Գվինեայի մաս։

Ծանոթագրություններ
------------------

1. ↑  Ֆեի կղզիներ (անգլ.)
2. ↑  "Նոր կղզիների կաղավարությունը". Արխիվացված է the original (PDF) 2012 թ․ փետրվարի 14-ին. Retrieved 2015 թ․ հունիսի 29. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  [John Cawte Beaglehole. The exploration of the Pacific. 134-346 էջեր]

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Մեծ կատալոնական |

 |
լռելյայն

**Սուրբ Մեսրոպ Մաշտոց եկեղեցի, (Շահումյան Մառնեուլի շրջան)**, Շուլավերի ծխական երկրորդ եկեղցին է, գտնվում է Ղարամուրադ թաղում։

Կառուցումը
----------

Կառուցումը սկսվել է 1839 թվականին, սակայն իշանությունների կողմից ընդհատվել է որոշ ծամանակ։ 
Առաջին օծմամբ կրել է **Սբ. Պողոս-Պետրոս** անունը։ Երկար ժամանակում է կառուցվել՝ 1844-1887 թթ, քանի որ ժողովրդի կարողությունները բավարար չէին շուտ ժամանակում կառուցելու համար։ 
1857 թվականին աշխատանքները հասել էին մինչև թաղակիր կամարների հիմքերը։ 
1870\_1878 թվականները եկեղեցին փակ է եղել։
Միայն 1880-ական թվականներին Զարամուրատեցոց թաղի բնակիչներն կարողացան վերսկսել եկեղեցու ընդհատված շինարարությունը։ Քանի որ եկեղեցու տարածքը շատ մեծ էր, այդ էր պատճառը, որ մի քանի անգամ հավաքած գումարը չէր բավականացրել եկեղեցու շինարարությունը ավարտին հասցնելու։
Վերջապես 1887 թ. աշխատանքները ավարտին հասան տանիքի կառուցումով։ Ընդհանուր առմամբ եկեղեցու շինարարությունը կազմեց 16.000 ռուբ.: Եկեղեցու հանդիսավոր օծումը տեղի ունեցավ 1887 թ. հունիսի 25-ին։
Այս օծմամբ եկեղեցին վերանվանվեց **Սբ. Մեսրոպ** եկեղեցի։ 
1926 թվականին եկեղեցու շենքը վերածվեց ակումբի։ Այդ պատճառով բեմը քանդել էին, իսկ զարդերը կողոպտել էին մինչ այդ։

Ծանոթագրություններ
------------------

1. 1 2  "Արխիվացված պատճենը" (PDF). Արխիվացված է the original (PDF) 2020 թ․ հունիսի 26-ին. Retrieved 2021 թ․ հունիսի 3.
**Ավետիք Կարապետյան** (օգոստոսի 30, 1985(1985-08-30), Երևան, Հայկական ԽՍՀ, ԽՍՀՄ), բալետի արտիստ։

Կենսագրություն
--------------

Ավետիք Կարապետյաը ծնվել է 1985 թվականի օգոստոսի 30-ին՝ Երևանում։ 1996 թվականից սովորել է Երևանի պարարվեստի պետական քոլեջում։ Որպես բալետի արտիստ 2005-2006 թվականներին աշխատել է Վիեննայի պետական օպերայում, իսկ 2006-2012 թվականներին` Շվեդիայի թագավորական բալետում։ Որպես մենապարող 2012 թվականից հանդես է եկել ԱՄՆ-ի Բոստոն քաղաքի բալետում։

Բալետներ
--------

* Պյոտր Չայկովսկի «Շչելկունչիկ»
* Պյոտր Չայկովսկի «Կարապի լիճը»
* Պյոտր Չայկովսկի «Քնած դշխուհին»
* Լյուդվիգ Մինկուս «Բայադերկա»
* Սերգեյ Պրոկոֆև «Ռոմեո և Ջուլիետ»
* Սերգեյ Պրոկոֆև «Մոխրոտիկը»

Մրցանակներ
----------

Ավետիք Կարապետյաը աշխարհի տարբեր երկրներում մասնակցել է մի շարք մրցույթների, արժանացել է պարգևների, պատվոգրերի և մեդալների։ 2009 (Հռոմ) և 2010 (Ստամբուլ) թվականների բալետի միջազգային մրցույթներում արժանացել է առաջին մրցանակներին։

Ծանոթագրություններ
------------------

1. ↑  "AV Production - Ավետիք Կարապետյան". *avproduction.am*. Արխիվացված է the original 2021 թ․ օգոստոսի 30-ին. Retrieved 2021 թ․ օգոստոսի 30.

Արտաքին հղումներ
----------------
**Արցախի Հանրապետության արտաքին գործերի նախարարություն**, Արցախի Հանրապետության գործադիր իշխանության մարմին, որը իրականացնում է օտար երկրների և միջազգային կազմակերպությունների հետ հարաբերությունների պետական կառավարումը։

Պատմություն
-----------

Արցախի Հանրապետությունը անկախության առաջին իսկ օրերից պատրաստակամություն է հայտնել զարգացնելու երկկողմ և բազմակողմ հարաբերություններ աշխարհի տարբեր երկրների հետ՝ միջազգային իրավունքի նորմերին և սկզբունքներին համահունչ։ 1988 թվականին սկսված Ղարաբաղյան շարժմանը ադրբեջանական կողմը պատասխանեց ռազմական գործողություններ սկսելով Ղարաբաղի խաղաղ բնակչության դեմ, որը տևեց մինչև 1994 թ։ Արցախի Հանրապետության արտաքին գործերի նախարարությունը ձևավորվել է պատերազմական ծանր պայմաններում երկրի արտաքին քաղաքական գործունեությունը համակարգելու, ԵԱՀԿ Մինսկի խմբի միջնորդությամբ ընթացող բանակցություններին Արցախի Հանրապետության ներկայացվածությունն ապահովելու, ինչպես նաև օտարերկրյա պետությունների ու միջազգային կառույցների հետ հարաբերություններ հաստատելու և զարգացնելու անհրաժեշտությամբ։ 1993 թվականի հուլիսի 23-ին Արցախի Հանրապետության Պաշտպանության պետական կոմիտեի նախագահ Ռոբերտ Քոչարյանի հրամանով սկիզբ դրվեց Արցախի Հանրապետության արտաքին քաղաքական գերատեսչության գործունեությանը։ Արցախի Հանրապետության պետական պահպանության կոմիտեի նախագահի քաղաքական հարցերով խորհրդական Արկադի Ղուկասյանը ստանձնեց արտաքին գործերի նախարարի պաշտոնը։ Հետագայում արտգործնախարարի պաշտոնը զբաղեցրել են Նաիրա Մելքումյանը 1997-2002 թթ. Աշոտ Ղուլյանը 2002-2004 թթ. Արման Մելիքյանը, Գեորգի Պետրոսյանը, Վասիլի Աթաջանյանը։ 2012 թվականի սեպտեմբերից Արցախի Հանրապետության արտաքին գործերի նախարարն է Կարեն Համբարձումի Միրզոյանը։

Նախկին նախարարներ
-----------------

* Արկադի Ղուկասյան 1993-1997 թթ.
* Նաիրա Մելքումյան 1997-2002 թթ.
* Աշոտ Ղուլյան 2002-2004 թթ.
* Արման Մելիքյան 2004-2005 թթ.
* Գեորգի Պետրոսյան 2005-2011 թթ.
* Վասիլի Աթաջանյան 2011-2012 թթ.

Ծանոթագրություններ
------------------

1. ↑  "Լեռնային Ղարաբաղի Հանրապետության ԱԳՆ կառուցվածքը". Արխիվացված է the original 2012 թ․ ապրիլի 18-ին. Retrieved 2012 թ․ հունիսի 8. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Պաշտոնական կայք

| Արցախի Հանրապետության նախարարություններ |
| --- |
| Արցախի Հանրապետության առողջապահության նախարարություն \* Արցախի Հանրապետության պաշտպանության նախարարություն \* Արցախի Հանրապետության արտաքին գործերի նախարարություն |
**Աբրիկոն**, Արարատյան դաշտի ծիրանից պատրաստված թունդ ալկոհոլային հնեցված խմիչք է՝ պատրաստված բրենդիի ստացման տեխնոլոգիայի նմանությամբ։ Խմիչքն ունի 44 % թնդություն։

Պատրաստման տեխնոլոգիա
---------------------

Խմիչքի պատրաստման ընթացքում օգտագործվում են Արարատյան դաշտի միայն հասունացած և մանրակրկիտ ընտրված ծիրանները։ Կեղևից և կորիզներից մաքրված պտուղներից քամվում է հյութը, որը ենթարկվում է խմորման՝ հատուկ խմորիչ կուլտուրաների օգնությամբ։ Ստացված զանգվածից թորվում է սպիրտ, որը հետագայում հնեցվում է ծիրանի ծառից պատրաստված տակառներում մի քանի տարի։ Տակառների մեջ երկար հնեցումով է պայմանավորված խմիչքի գույնը։

Խառնուրդի ժամանակ ընտրվում են տարբեր տակառներից սպիրտներ՝ անհրաժեշտ համ և հոտ ստանալու նպատակով։ Խառնուրդի պարտադիր պայման է հանդիսանում Հայաստանի բարձր լեռնային աղբյուրների ջրի օգտագործումը։ Ի տարբերություն գրեթե մյուս բոլոր ալկոհոլային խմիչքների՝ աբրիկոնի պատրաստման ընթացքում չի օգտագործվում որևէ հոտային հավելում։ Խառնուրդից հետո խմիչքը տակառի մեջ մնում է ոչ պակաս 6 ամիս։ Հնեցման ընթացքում օգտագործվում են նաև ծիրանենու փայտից պատրաստված տակառներ։ Այս տեխնոլոգիան ունիկալ է, և աշխարհում այլևս ոչ մի տեղ չի կիրառվում։ Խմիչքը չի պարունակում ոչ մի տեսակի հավելանյութեր, գունանյութեր կամ գենետիկորեն մոդիֆիկացված օրգանիզմներ։ Խմիչքի մեջ զգալի են ծիրանի համն ու բույրը, նկատելի են նաև ծիրանաչրի, շոկոլադի, վանիլի համերանգներ, ինչպես նաև բարձրակարգ բազմամյա հնեցված կոնյակներին բնորոշ համային հատկություններ։ Ունենալով 44% թնդություն, խմվում է ավելի մեղմ և հաճելի, քան 40%-անոց անալոգները։

Շշեր
----

Աբրիկոնի շշերը պատրաստվում են ձեռքով՝ բարձրորակ բոհեմական ապակուց։ Շշի դիզայնն ընդգծում է խմիչքի հայկական ծագումը. յուրաքանչյուր շիշ իրենից ներկայացնում է Արարատ սարի փոքրիկ կրկնօրինակը, որը թեպետ գտնվում է Թուրքիայի տարածքում, բայց հնուց ի վեր համարվում է և հանդիսանում է Հայաստանի խորհրդանիշը. Արարատի պատկերը եղել է ինչպես Հայկական ԽՍՀ զինանշանի, այնպես էլ առկա է անկախ Հայաստանի զինանշանի վրա։Արարատ լեռան 3D պատկերն իրենց մեջ կրող շշերը ձեռագործ են, պատրաստվել են Չեխիայում, հայտնի բոհեմյան ապակուց։ Եզակի շիշն արտոնագրված է և պաշտպանված օրենքով, պատկանում է Արարատի Աբրիկոն (Abrikon) ընկերությանը։

Ծանոթագրություններ
------------------

1. 1 2 3  "Абрикон": благородная элегантность(ռուս.) // *Спиртные напитки и пиво* : Журнал. — Март-Медиа, 2012. — В. 5.
2. ↑  "Wikipedia". *Wikipedia*.

Արտաքին հղումներ
----------------

"Abrikon.com". abrikon.com. Արխիվացված է the original 2012 թ․ սեպտեմբերի 29-ին. Retrieved 2012 թ․ հուլիսի 29. `{{cite web}}`: Cite has empty unknown parameter: `|description=` (help)
**Ստեֆանի Լուիզա Ռայս** (անգլ.՝ Stephanie Louise Rice, հունիսի 17, 1988(1988-06-17), Բրիսբեն, Ավստրալիա), ավստրալիացի լողորդուհի, Պեկինի օլիմպիական խաղերի եռակի չեմպիոն, Մելբուռնի աշխարհի առաջնության մեդալակիր, համալիր լողի 200 և 400 մետր հեռավորությունների աշխարհի ռեկորդակիր։

Կարիերա
-------

Իր առաջին միջազգային հաղթանակը Ստեֆանի Ռայսը տարել է Մելբուռնում կայացած Համագործակցության խաղերում։ Համալիր 200 մետր հեռավորությունում Ռայսը առաջ է անցել օլիմպիական մեդալակիր Բրուք Հենսոնից և Լառա Քարոլից՝ հաղթարելով հեռավորությունը 2.12,90 րոպեում՝ իր սեփական ռեկորդը գերազանցելով 1,19 վայրկյանով։ Մի քանի օր անց նա 400 մետրանոց համալիրում առաջինն է հասել եզրագծին։

Աշխարհի առաջնությունում նորամուտը Ստեֆանի Ռայսի համար եղել է հաջող։ Լողալով 200 մետրանոց համալիրը 2 րոպե 11.42 վայրկյանում՝ նվաճել է բրոնզե մեդալ։ Առաջինը եզրագծին է հասել ամերիկացի Քեթի Հոֆը, արծաթը բաժին է հասել Քրիստի Կովենթրին՝ Զիմբաբվեից։ Առաջնության երկրորդ բրոնզը բաժին է ընկել Ռայսին՝ 400 մետրանոց համալիր լողում։ Հերթական անգամ նա գերազանցել է սեփական ռեկորդը՝ վայրկյանաչափը կանգնեցնելով 4 րոպե 41,19 վայրկյանում։

### 2008

Օլիմպիական խաղերի ազգային ընտրության ժամանակ Ստեֆանի Ռայսը միանգամից երկու համաշխարհային ռեկորդ է սահմանել՝ 200 և 400 մետրանոց համալիր լողում ցուցաբերելով համապատասխանաբար 2.08,92 և 4.31,46, արդյունքները։

Պեկինի Օլիմպիական խաղերում Ռայսի նվաճած ոսկին դարձել է Պեկինի՝ ավստրալիացիների համար առաջինը և չորս հարյուրերորդը՝ ամառային Օլիմպիական խաղերում Ավստրալիայի ելույթի ամբողջ ընթացքում։ 400 մետրանոց համալիրը հաղթելով 4.29,45, րոպեում՝ նա դարձել է առաջին կինը, որը կարողացել է հաղթահարել շեմը այդ հեռավորությունում 4 րոպե 30 վայրկյանում։ Օգոստոսի 13-ին 200 մետրանոց համալիր լողում Ստեֆանին եզրափակչում հաղթանակը խլել է Քիրսթի Քովենթրիից՝ նվաճելով երկրորդ ոսկե մեդալը։ Հաջորդ օրը 4×200 մետր ազատ ոճի փոխանցումավազքում Ռայսը նվաճել է իր կարիերայի երրորդ օլիմպիական ոսկին։

Ծանոթագրություններ
------------------

1. 1 2  Babesdirectory — 2020.
2. 1 2  Sports-Reference.com
3. ↑  Australian Honours Search Facility
4. ↑  AAP (2008 թ․ մարտի 22). "Rice, Seebohm break world records". *The Age*. Retrieved 2008 թ․ մարտի 22.
5. ↑  "Rice receives international acclaim | Swimming Australia". *www.swimming.org.au*. Արխիվացված է the original 2021 թ․ օգոստոսի 31-ին. Retrieved 2021 թ․ օգոստոսի 31. `{{cite web}}`: Unknown parameter `|dead-url=` ignored (`|url-status=` suggested) (help)
6. ↑  "Rice steams to gold and world record". *The Sydney Morning Herald*. 2008 թ․ օգոստոսի 10. Retrieved 2008 թ․ օգոստոսի 14.

Արտաքին հղումներ
----------------

* 
* 
* Стефани РайсԹվիթթերում

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | FINA · Olympic Channel · Swimrankings.net · Ավստրալիայի օլիմպիական կոմիտե · Համագործակցության խաղեր · Համագործակցության խաղեր 2006 · ՄՕԿ |
|  |
| Բառարաններ և հանրագիտարաններ | Munzinger |
|  |
| Չափորոշչային վերահսկողություն | GTAA: 211571 |

 |
**Ստեֆանի Մարի Դել Վալյե Դիաս** (իսպ. անգլ. *Stephanie Del Valle*), (դեկտեմբերի 30, 1996(1996-12-30), Սան Խուան, ԱՄՆ), երաժիշտ, մոդել և գեղեցկության թագուհի Պուերտո Ռիկոյից, որպես Միսս Աշխարհ 2016 թագադրվել է Վաշինգտոնում, Միացյալ Նահանգներ։ Միսս Աշխարհ 2015 Միրեյա Լալագունան թագադրեց նրան արարողության ավարտին։ Նա երկրորդ Միսս Աշխարհն է Պուերտո Ռիկոյից։ Ստեֆանի Դել Վալյեն դրանից առաջ հաղթել էր *Miss Mundo de Puerto Rico 2016* մրցույթում։

Կարիերա
-------

Դել Վալյեն հաճախել է Նյու Յորքի Փեյս համալսարան, որտեղ ուսումնասիրել է իրավունք և հաղորդակցություն։ Նախքան գեղեցկության մրցույթներին մասնակցելը, Դել Վալյեն Պուերտո Ռիկոյի նորաձևության դիզայներ Կարլոս Ալբերտոյի մուսան էր։ Դել Վալյեն խոսում է երեք լեզունով. իսպաներեն, անգլերեն և ֆրանսերեն։

Ցուցադրություն
--------------

### Miss Mundo de Puerto Rico 2016

Դել Վալյեն մասնակցել է *Miss Mundo de Puerto Rico 2016* մրցաշարին, որտեղ ներկայացնում էր Տոա Բաջա շրջանը, որտեղ նա մասնակցել էր տաղանդների մրցույթին և նվաճել տիտղոսը։

### Միսս Աշխարհ 2016

Ստեֆանի Դել Վալյեն ներկայացրեց Պուերտո Ռիկոն Միսս Աշխարհ 2016 մրցույթում, որը տեղի է ունեցել Վաշինգտոնում, Միացյալ Նահանգներ, 2016 թվականի դեկտեմբերի 18-ին, որտեղ նա թագադրվեց որպես Միսս Աշխարհ 2016։ Սա երկրորդ անգամն էր, որ Պուերտո Ռիկոն նվաճում է Միսս Աշխարհ թագը։

Որպես աշխարհի գեղեցկության թագուհի, նա ճանապարհորդել է դեպի Չինաստան, Միացյալ Թագավորություն, Միացյալ Նահանգներ, Ինդոնեզիա, Հնդկաստան, Հարավային Աֆրիկա, Ֆիլիպիններ և կատարել բազմաթիվ շրջագայություններ Պուերտո Ռիկոյում։

Տես նաև
-------

|  |
| --- |
| 
  **Պուերտո Ռիկո**   **Կենսագրություն**
 |

* Պուերտոռիկացիների ցանկ
* Կանանց պատմությունը Պուերտո Ռիկոյում

Ծանոթագրություններ
------------------

1. 1 2  Кинопоиск
2. 1 2  ԿինոՊոիսկ (ռուս.) — 2003.
3. ↑  "De Toa Baja la nueva Miss Mundo Puerto Rico" (in Spanish). PrimeraHora.com. 2016 թ․ մարտի 18.`{{cite web}}`: CS1 սպաս․ չճանաչված լեզու (link)
4. ↑  "De Toa Baja la nueva Miss Mundo de Puerto Rico" (in Spanish). TelemundoPR.com.`{{cite web}}`: CS1 սպաս․ չճանաչված լեզու (link)
5. ↑  "De Toa Baja la nueva Miss Mundo Puerto Rico 2016" (in Spanish). ElVocero.com. Արխիվացված է the original 2016 թ․ դեկտեմբերի 19-ին. `{{cite web}}`: Unknown parameter `|dead-url=` ignored (`|url-status=` suggested) (help)CS1 սպաս․ չճանաչված լեզու (link)

Արտաքին հղումներ
----------------

|  |  |
| --- | --- |
|  | Ստեֆանի Դել Վալյե Վիքիպահեստում |

| Պարգևներ և ձեռքբերումներ |
| --- |
| Նախորդող:**{{{2}}} Միրեյա Լալագունա** |  **Միսս Աշխարհ** 2016 | Հաջորդող:**{{{2}}} Մանուշի Չհիլար** |
| Նախորդող:**Quebradillas Քեյսի Վարգաս** |  **Miss Mundo de Puerto Rico** 2016 | Հաջորդող:**Canóvanas Դայանարա Մարտինես** |
**Սպիտակ Դրինի կիրճ** (ալբ․՝ Gryka e Drinit të Bardhë, սերբ.՝ Кањон Белог Дрима), ոչ մեծ կիրճ՝ մասամբ ճանաչված Կոսովոյի Հանրապետության հարավ-արևմուտքում։ Կիրճով հոսում է Սպիտակ Դրին գետը։ Կիրճը համեմատաբար կարճ է՝ ընդամենը մոտավորապես 900 մ, իսկ խորությունը՝ 45 մ։ Կիրճի մուտքի մոտ գտնվում է Շվանի հին կամուրջը, որը Օսմանյան կայսրության ժամանակներից էր։ Կիրճը Բալկանների բոլոր անկյուններից գրավում է սուզորդների։ Սպիտակ Դրին գետի կիրճը իր ջրաբանական և գեոմորֆոլոգիական նշանակության շնորհիվ 1986 թվականից պետական պահպանության տակ է գտնվում՝ որպես բնության հուշարձան։

Աշխարհագրություն
----------------

Սպիտակ Դրինի կիրճը գտնվում է Զրզե գյուղի մերձակայքում՝ (Օրահովաց վարչական միավորում) Շվանի կամրջի մոտ, Ջյակովիցա-Պրիզրեն ճանապարհի եզրին։ Կիրճը ձևավորվել է նեոգեն ժամանակաշրջանում։ Նրա ձևավորումը պայմանավորված էր բազմաթիվ տեկտոնիկ գործընթացներով։ Քարանձավն ունի կիրճերին բնորոշ հատկություններ և պարունակում է կարբոնատային միացություններ։

Զբոսաշրջություն
---------------

Գեոմորֆոլոգիական երկար գործընթացների արդյունքում Սպիտակ Դրինը կիրճ է ձևավորել երկու ժայռերի միջև, որն այժմ շատ գրավիչ է հետազոտողների և զբոսաշրջիկների համար։ Գտնվում է Ջյակովիցան և Պրիզրենը իրար հետ կապող հիմնական ճանապարհի եզրին։ Սպիտակ Դրինի կիրճ այցելում են բազմաթիվ արտասահմանցի զբոսաշրջիկներ, ինչպես նաև տեղացիներ։ Միակամար Շվանի կամուրջը այս տարածքի ևս մի կարևոր զբոսաշրջային կետն է։ Ամեն տարի տեղի են ունենում ջրացատկորդների մրցություններ, որոնց մասնակցում են տարածաշրջանի շատ մարզիկներ։ 1986 թվականից կամուրջը և կիրճը գտնվում են պետական հսկողության տակ։ Պաշտպանված տարածքը կազմում է 199 հա, այն գտնվում է Օրահովացի (124,96 հա) և Ջյակովիցայի (73,86 հա) մունիցիպալիտետների կազմում։ Գետահովիտի վերջում կա ռեստորան, որտեղ մատուցվում է Սպիտակ Դրինում որսացած ձուկը։

Ծանոթագրություններ
------------------

1. ↑  "Արխիվացված պատճենը" (PDF). Արխիվացված է the original (PDF) 2015 թ․ հունվարի 5-ին. Retrieved 2018 թ․ հունիսի 25. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  "Արխիվացված պատճենը" (PDF). Արխիվացված է the original (PDF) 2016 թ․ ապրիլի 15-ին. Retrieved 2018 թ․ հունիսի 25. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  "Արխիվացված պատճենը". Արխիվացված է the original 2016 թ․ մայիսի 9-ին. Retrieved 2018 թ․ հունիսի 25. `{{cite web}}`: Unknown parameter `|dead-url=` ignored (`|url-status=` suggested) (help)
4. ↑  "Արխիվացված պատճենը" (PDF). Արխիվացված է the original (PDF) 2016 թ․ մարտի 3-ին. Retrieved 2018 թ․ հունիսի 25. `{{cite web}}`: Unknown parameter `|dead-url=` ignored (`|url-status=` suggested) (help)
Անվան այլ կիրառումների համար տե՛ս՝ Սուրբ Հովհաննես Մկրտիչ եկեղեցի (այլ կիրառումներ)

**Փարիզի հայկական Սուրբ Հովհաննես Մկրտիչ եկեղեցի** (ֆր.՝ Cathédrale arménienne de Saint-Jean-Baptiste) տաճար Փարիզի ութերորդ թաղամասում՝ Ալմա հրապարակի մոտակայքում, կառուցվել է 1904 թվականին 20-րդ դարի խոշորագույն հայ գործարար և բարերար Ալեքսանդր Մանթաշյանցի միջոցներով, ֆրանսիացի ճարտարապետ Ալբեր Դեզիրե Գիլբերտի նախագծով։

Պատմություն
-----------

Եկեղեցին գտնվում է համար 15 Ժան Գուժոն փողոցում՝ Փարիզի 8-րդ շրջանում Ելիսեյյան դաշտերի հարևանությամբ։ Եկեղեցու կառուցման համար հայ բարերարը վճարել է այն ժամանակների համար աստղաբաշխական մի գումար՝ 1.100. 000 հազար ֆրանկ, որից 450.000 ֆրանկը միայն հողի ձեռք բերման համար։ Այս շռայլության համար նախագահ Էմիլ Լուբեն Մանթաշովին պարգևատրեց Պատվավոր լեգիոնի շքանշանով։ 1922 թվականին գեներալ Անդրանիկ Օզանյանի պսակադրությունը տեղի է ունեցել այս տաճարում։

Ծանոթագրություններ
------------------

1. ↑  Սարուխան, Առաքել (2011). *Ալեքսանդր Մանթաշյանց։ Մեծ վաճառականը և բարեգործը*. Երևան: Ինտեր կռնակ. p. 127.
2. ↑  "Սուրբ Հովհաննես Մկրտիչ մայր տաճար". Արխիվացված է the original 2016 թ․ մարտի 4-ին. Retrieved 2014 թ․ դեկտեմբերի 18.

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | BNF: 12512299f |

 |
**Ավի Բենեդի** (եբրայերեն՝ אבי בנדי‎, ապրիլի 2, 1980(1980-04-02), Իսրայել), իսրայելցի երգիչ, կոմպոզիտոր և մուլտիգործիքավորող։

Կենսագրություն
--------------

Ավին ծնվել է 1980 թվականի ապրիլի 2-ին Իսրայելում։ Նրա ծնողները ունեն ռուսական արմատներ։ Նրա հայրը Էդուարդ Բաբադոստը հայտնի օպերային տենոր է։ Նրա հորեղբայրը Տաջիկստանի ժողովրդական արտիստ է։ Նա ունի երկու եղբայր՝ մեկը ոսկերիչ է, մյուսը՝ Լիորդ Բաբադոստը, ռեժիսոր է։ 4 տարեկան հասակում ընտանիքի հետ տեղափոխվեցին Ավստրիա։ Ավարտել է Վիեննայի գեղարվեստի ակադեմիան։ 1999-2008 թվականներին եղել է օպերատոր՝ տեղական ավստրիական ATV հեռուստաալիքում։ Բացի օպերատորի աշխատանքից, նա սկսեց գրել երաժշտություն և ստեղծեց Diamond Band խումբը, որը համերգներ տվեց ամբողջ աշխարհում։ Նրանց «Live like in a movie» երգը դարձավ Իսրայելի №1 հիթը։ 2006 թվականին Ավին տեղափոխվեց Ռուսաստան, որտեղ նա մի գրեց մի քանի երգեր (այդ թվում՝ Շալոմ) երգչուհիներ Ժասմինի և Իշտարի համար և համագործակցել է Ֆիլիպ Կիրկորովի հետ։ 2014 թվականին Ավին պայմանագիր է կնքել բուլղարական Պայներ ընկերության հետ։ Նույն թվականին Ավին երկու երգեր է թողարկել երգչուհի Էմիլիայի հետ՝ «Кой ще му каже» (եբրայերեն՝ בואי תגלי לי‏‎, ռուս.՝ Кто скажет тебе): Նույն թվականին Ավին Էմիլիայի հետ համերգով ներկայացավ Մոսկվայի Կրեմլիում։ 2016 թվականին Ավին երիտասարդ արտիստ Ալեքսի հետ միասին հայերեն լեզվով երգ թողարկեց`«Եկել եմ Երևան»։ Նույն տարվա հունիսին նա սերբերեն երկու երգ է թողարկել՝ «Жени ме և 300 сватова»։

Ավին խոսում և երգում է՝ եբրայերեն, ռուսերեն, անգլերեն, գերմաներեն, բուլղարերեն, պարսկերեն, ռումիներեն, սլովակերեն։

Սկավառակագրություն
------------------

### Ստուդիական ալբոմներ

* 2001՝ Avi Benedi & Diamond Band (միայն Ավստրիայի համար)
* 2012՝ Встретились поздно (միայն Ռուսաստանի համար)

Ծանոթագրություններ
------------------

1. ↑  , Wina – Das jüdische Stadtmagazin
2. ↑  Russische Feier in Wien mit Avi Benedi und Ishtar Alabina(LIVE) - YouTube
3. ↑  Avi Benedi and Emilian COOLT Interview
4. ↑  EMILIYA ft. AVI BENEDI-Koy shte mu kazhe/Boi Tegali Li/Емилия ft. AVI BENEDI-Кой ще му каже, 2014 - YouTube
5. ↑  EMILIA & AVI BENEDI ft MC BRIAN - BALKANIA / Емилия и Аvi Benedi ft Mc Brian - Балкания - YouTube
6. ↑  "Емилия – първа от „Пайнер" с концерт в Москва signal.bg". Արխիվացված է the original 2016 թ․ մարտի 4-ին. Retrieved 2018 թ․ մայիսի 13. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Պաշտոնական կայքէջ Archived 2016-07-22 at the Wayback Machine.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Ֆոտո, վիդեո և աուդիո | Ինստագրամ · Spotify · Spotify |
|  |
| Թեմատիկ կայքեր | Discogs · Internet Movie Database · MusicBrainz |
|  |
| Չափորոշչային վերահսկողություն | VIAF: 32148874396149620882 · WorldCat VIAF: 32148874396149620882 |

 |
**Սուրեն Հասմիկյան (Սուրեն Հակոբյան)** (մարտի 19, 1935(1935-03-19), Երևան, Հայկական ԽՍՀ, ԱԽՖՍՀ, ԽՍՀՄ - հոկտեմբերի 12, 2022(2022-10-12), Երևան, Հայաստան), հայ կինոգետ, կինոքննադատ, սցենարիստ, արվեստագիտության թեկնածու, դոցենտ, պրոֆեսոր (1996)։ ՀՀ արվեստի վաստակավոր գործիչ (1987)։

Դերասանուհի Հասմիկի թոռն է։

Կենսագրություն
--------------

Սուրեն Հասմիկյանը ծնվել է 1935 թվականին, Երևանում։ Դեռ մանկուց որոշել էր, որ եթե զբաղվի արվեստի որևէ ճյուղով, ի պատիվ տատիկի, անպայման կընտրի «Հասմիկյան» կեղծանունը, որը հետագայում դարձավ նրա «պաշտոնական» ազգանունը։

1957 թվականին ավարտել է Երևանի պետական համալսարանի բանասիրական ֆակուլտետի ռուս գրականության բաժինը։ 1961 թվականին Մոսկվայում ավարտել է ասպիրանտուրան՝ կինոգիտության գծով։ Եղել է առաջին կինոգետներից, որ գիտական ուսումնասիրության առարկա է դարձրել հայ կինոն։ 1960-ականներին աշխատել է «Հայֆիլմ» կինոստուդիայում՝ որպես խմբագիր։ 1971-1982 թվականներին եղել է Հայաստանի Պետկինոյի գլխավոր խմբագիրը։ 1989 թվականից Հայաստանի կինեմատոգրաֆիստների միության կինոքննադատների կոլեգիայի նախագահ։ 1968-1978 թվականներին հեռուստատեսությունում վարել է հայ կինոյին նվիրված հաղորդաշար։ 1991 թվականին նկարահանվել է Վիգեն Չալդրանյանի «Ձայն բարբառոյ...» ֆիլմում։

1957 թվականից հեղինակել է շուրջ 1000 կինոքննադատական հոդված, բազմաթիվ սցենարներ, 3 գիրք։ Նրա աշխատություններից առավել հայտնի են «Սեղմ կադր» և «Փրկության կղզի» գրքերը։ 1972 թվականից դասավանդում է Երևանի Խաչատուր Աբովյանի անվան պետական մանկավարժական համալսարանի մշակույթի ֆակուլտետում, 1983 թվականից՝ Երևանի թատրոնի և կինոյի պետական ինստիտուտում, որտեղ 1994-2006 թվականներին եղել է արվեստի տեսության և պատմության ամբիոնի վարիչը։

Մատենագիտություն
----------------

### Մամուլ

* Դաժան, դաժան աշխարհ և հույսի բեկոր (ճապոնական կինոարվեստի մասին)։ «Գարուն», 1967, № 4, էջ 79-84։

Պարգևներ
--------

* Հայաստանի արվեստի վաստակավոր գործիչ, 1987
* Մովսես Խորենացու մեդալ, 2005
* Հայաստանի մշակույթի նախարարության ոսկե մեդալ, 2015
* Հայաստանի կրթության և գիտության նախարարության ոսկե մեդալ, 2015
* ՀԹԳՄ «Արտավազդ» մրցանակ, 2015

Ծանոթագրություններ
------------------

1. 1 2 3 4  Կյանքից հեռացել է ՀՀ արվեստի վաստակավոր գործիչ Սուրեն Հասմիկյանը
2. ↑  "ՀՊՄՀ, Հասմիկյան Սուրեն". Արխիվացված է the original 2012 թ․ հուլիսի 26-ին. Retrieved 2015 թ․ մարտի 19. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  "ԵԹԿՊԻ, Հասմիկյան Սուրեն". Արխիվացված է the original 2016 թ․ մարտի 4-ին. Retrieved 2015 թ․ մարտի 19. `{{cite web}}`: Unknown parameter `|dead-url=` ignored (`|url-status=` suggested) (help)
4. 1 2  "AV Production - Սուրեն Հասմիկյան". *avproduction.am*. Արխիվացված է the original 2016 թ․ մարտի 5-ին. Retrieved 2017 թ․ ապրիլի 18. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Սուրեն Հասմիկյանի մտքերից․․․
* Սուրեն Հասմիկյան. «Քաղաքի բոլոր նշանավոր մարդիկ հայտնվում էին Տերյան 2-ում»

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Հայազգ · AV Production |

 |
Անվան այլ կիրառումների համար տե՛ս՝ Սուրբ Հովհաննես եկեղեցի (այլ կիրառումներ)
**Սուրբ Հովհաննես եկեղեցի**, հայկական եկեղեցի Հնդկաստանի Չինսուրա քաղաքում։

Պատմություն
-----------

Հայերը Չինսուրայում հաստատվել են 1645 թվականին՝ հոլանդացիներից հետո, որոնց համայնքը ձևավորվել է 1625 թվականին։ Մինչև 19-րդ դարի վերջը Չինսուրայում հայկական համայնքը եղել է բավական մեծ։

Չինսուրայի Սուրբ Հովհաննես եկեղեցին կառուցվել է 1697 թվականին (այլ տվյալներով՝ 1695 թվականին) և նվիրված է Հովհաննես Մկրտչին։ Այն երկրորդ ամենահին քրիստոնեական եկեղեցին է Բենգալիայում և ամենահին հայկական եկեղեցին՝ Հնդկաստանում։ Եկեղեցին լավ է պահպանվել Կալկաթային մոտ գտնվելու և Եկեղեցիների հայկական կոմիտեի խնամքի շնորհիվ։

Ամեն տարի հունվարի 13-14-ը եկեղեցում նշվում է Հովհաննես Մկրտչի տոնը, որի մասունքները (ձեռքի ոսկորի մի մասը), ինչպես համարվում է, գտնվում է Սուրբ Նազարեթի վանքում, որը տեղակայված է 65 կմ հեռավորության վրա և տոնի ժամանակ տարվում է Սուրբ Հովհաննես եկեղեցի ուխտագնացների կողմից։

Եկեղեցու կողքին գտնվում է Արցախի Գյուլիստանի հայտնի իշխաններ Մելիք-Բեգլարյանների ընտանեկան գերեղմանատունը։

2007 թվականի մարտի 1-ին Չինսուրայի Սուրբ Հովհաննես եկեղեցի է այցելել Ամենայն հայոց կաթողիկոս Գարեգին Բ-ն։

Տես նաև
-------

* Հայերը Հնդկաստանում

Ծանոթագրություններ
------------------

1. 1 2  Չինսուրայի Ս. Հովհաննես հայկական եկեղեցում պատարագ է մատուցվել
2. ↑  "Սուրբ Հովհաննես եկեղեցի". Արխիվացված է the original 2019 թ․ ապրիլի 22-ին. Retrieved 2019 թ․ փետրվարի 24. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  "Traditional pilgrimage to Saint John the Baptist Armenian Church of Chinsurah". Արխիվացված է the original 2011 թ․ սեպտեմբերի 29-ին. Retrieved 2019 թ․ փետրվարի 24. `{{cite web}}`: Unknown parameter `|dead-url=` ignored (`|url-status=` suggested) (help)
4. ↑  "Pontifical visit to St. John the Baptist Church of Chinsurah". Արխիվացված է the original 2011 թ․ սեպտեմբերի 29-ին. Retrieved 2019 թ․ փետրվարի 24. `{{cite web}}`: Unknown parameter `|dead-url=` ignored (`|url-status=` suggested) (help)
Անվան այլ կիրառումների համար տե՛ս՝ Սուրբ Հովհաննես եկեղեցի (այլ կիրառումներ)

**Սուրբ Հովհաննես եկեղեցի (Մեղրու վանք)**, Հայ առաքելական եկեղեցի Հայաստանի Հանրապետության Սյունիքի մարզի Մեղրի քաղաքում։ Ընդգրկված է Մեղրիի պատմության և մշակույթի անշարժ հուշարձանների ցանկում։

Պատմություն
-----------

17-րդ դարում կառուցված Սուրբ Հովհաննես եկեղեցին դասվում է գմբեթավոր եկեղեցիների շարքը։ Գտնվում է Մեղրի քաղաքի հյուսիսային բարձրադիր մասում։ Քառամույթ, գմբեթավոր, բազիլիկ կառույց է։ Եկեղեցին կառուցված է տեղական բազալտե քարից, իսկ գմբեթն աղյուսաշեն է։ Արևմուտքից արևելք ձգված ուղղանկյուն դահլիճը երկու զույգ մույթերով բաժանված է երեք նավերի։ Գնդաձև գմբեթը տեղադրված է աղոթասրահի կենտրոնում։ Թմբուկը ներսից գլանաձև է, դրսից բազմանկյուն՝ 12 նիստով։ Միակ մուտքն արևմտյան կողմից է։ Եկեղեցու ներսը մշակված է աղյուսե դեկորատիվ որմնակամարներով։ Խորշերն ու որմնակամարներն ունեն շեշտված սլաքաձևություն։ Եկեղեցուն արևմտյան կողմից կից է ուղղանկյուն հատակագծով, կիսաշրջանաձև թաղով, եռակամար բաց սրահը (այժմ՝ ավերակ)։

Գրականություն
-------------

* Հասրաթյան Մ. Սյունիքի XVII-XVIII դդ. ճարտարապետական համալիրները, Երևան, 1973 թ.։
* Հասրաթյան Մ. Մեղրու շրջանի հուշարձանները, Երևան, 1987 թ.։

Պատկերասրահ
-----------

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*

Արտաքին հղումներ
----------------

* Մեղրի

Ծանոթագրություններ
------------------

1. ↑  "Մեղրու Սուրբ Հովհաննես եկեղեցի, «Պատմամշակութային արգելոց-թանգարանների և պատմական միջավայրի պահպանության ծառայություն» ՊՈԱԿ". Արխիվացված է the original 2013 թ․ դեկտեմբերի 26-ին. Retrieved 2014 թ․ դեկտեմբերի 24.
**Սուրբ Հիերոնիմոսի վերջին հաղորդությունը** (անգլ.՝ The Last Communion of Saint Jerome), Վերածննդի դարաշրջանի վաղ իտալական գեղանկարչության վարպետ Սանդրո Բոտիչելլիի կտավը, որը հեղինակն ավարտել է մոտ 1494-1495 թվականներին։ Նկարն ընդգրկված է Մետրոպոլիտեն թանգարանի հավաքածուում։

Պատկերը ստեղծվել է ներշնչված Սուրբ Եվսեբիոս Վերչելիի երեք ապոկրիֆային նամակներից մեկով, ըստ որի, մինչև մահանալը Հիերոնիմոսը Եվսեբիոսից ստանում է վերջին հաղորդությունը։ Այս տեսարանի ընտրությունը, որը շատ ավելին է, քան պարզապես Հիերոնիմոսն իր խցում, կապված է Ջիրոլամո Սավոնարոլայի քարոզչության հետ Ֆլորենցիայում։ Հիերոնիմոսը Բեթղեհեմի մոտ գտնվող իր խցում՝ շրջապատված միաբաններով ստանում է վերջին հաղորդությունը։ Նկարը ստեղծվել է ֆլորենցիացի բրդի վաճառականի Ֆրանչեսկո Դել Պուլեզեի համար, որը Ջիրոլամո Սավոնարոլայի աջակիցն էր։

Այս թեման պատկերել է նաև բոլոնիացի բարոկկո նկարիչ Ագոստինո Կարաչին. աշխատանքը գտնվում է Բոլոնիայի ազգային պատկերասրահում և Դոմենիկինոն. աշխատանքը գտնվում է Վատիկանի թանգարաններում։

Ծանոթագրություններ
------------------

1. 1 2 3
2. ↑
3. ↑
4. ↑  "Archived copy". Արխիվացված է the original 2007 թ․ սեպտեմբերի 28-ին. Retrieved 2007 թ․ հունիսի 23. `{{cite web}}`: Unknown parameter `|deadurl=` ignored (`|url-status=` suggested) (help)CS1 սպաս․ արխիվը պատճենվել է որպես վերնագիր (link)

Գրականություն
-------------

Christiansen, Keith (Fall 1983), «Early Renaissance Narrative Painting in Italy», *The Metropolitan Museum of Art Bulletin* **41** (2): pp. 12–14 

Horne, Herbert P. (March 1915), «The Last Communion of St. Jerome by Sandro Botticelli», *The Metropolitan Museum of Art Bulletin* (Metropolitan Museum of Art) **10** (3): pp. 39+52–56, doi:10.2307/3254048 

 (April 1915), «The Last Communion of St. Jerome by Sandro Botticelli (Continued)», *The Metropolitan Museum of Art Bulletin* (Metropolitan Museum of Art) **10** (4): pp. 72–75, doi:10.2307/3253504 

 (May 1915), «The Last Communion of St. Jerome by Sandro Botticelli (Concluded)», *The Metropolitan Museum of Art Bulletin* (Metropolitan Museum of Art) **10** (5): pp. 101–105, doi:10.2307/3253423 

Zeri, Federico; Gardner, Elizabeth E. (1971), *Italian Paintings: A Catalogue of the Collection of The Metropolitan Museum of Art. Vol. 1, Florentine School*, New York: Metropolitan Museum of Art, pp. 159–163

Արտաքին հղումներ
----------------

* Page at artonline.it
* Metropolitan Museum Page

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Սուրբ Հիերոնիմոսի վերջին հաղորդությունը (նկար, Սանդրո Բոտիչելլի)** կատեգորիայում։ |
**Բագրատ Հարությունի Բորյան** (սեպտեմբերի 7 (19), 1882, Ճամբարակ, Նոր Բայազետի գավառ, Երևանի նահանգ, Ռուսական կայսրություն - 1938), հայ պատմաբան։ Խորհրդային կուսակցական պետական գործիչ։ ՌՍԴբԿ անդամ 1903 թվականից։

1918 թվականից պատասխանատու աշխատանքներ է կատարել Մոսկվայում, եղել ԽՍՀՄ ԿԳԿ անդամ։ Անհիմն[*փա՞ստ*] մեղադրանքով բռնադատվել է, հետմահու արդարացվել։

Կենսագրություն
--------------

Բագրատ Բորյանը ծնվել է 1882 թվականի սեպտեմբերի 19-ին, Ներքին Ճամբարակ (ՀՀ Ճամբարակ քաղաքի տարածքում) գյուղում։ 1913 թվականին ավարտել է (էքստեռն) Թիֆլիսի առևտրական դասընթացները, 1914 թվականին՝ Երևանի սեմինարիան, 1922 թվականին՝ ՄՊՀ իրավունքի բաժինը։ 1917 թվականից՝ ՌՍԴԲ(բ)Կ Բաքվի կոմիտեի անդամ։ 1918 թվականի ապրիլին Ստեփան Շահումյանի հանձնարարությամբ մեկնել է Մոսկվա, բանակցել Վ. Ի. Լենինի հետ, օգնություն կազմակերպել Բաքվի կոմունային։ Եղել է ԽՍՀՄ ԿԳԿ անդամ։

Ստեղծագործություններ
--------------------

Գրել է «Հայաստանը, միջազգային դիվանագիտությունը և ԽՍՀՄ-ը» (1928-1929, ռուսերեն) երկհատոր աշխատությունը, որը միջազգային հարաբերությունների ընդհանուր ֆոնի վրա հայ ժողովրդի պատմության, ազատազրական պայքարի և հայկական հարցի մարքսիստական գաղափարախոսության տեսանկյունից վերլուծության մի փորձ է։ Բացահայտել է եվրոպական դիվանագիտության վնասակար դերը, ինչպես նաև Ռուսաստանի գաղութատիրական շահախնդիր քաղաքականությունը Հայկական հարցում՝ Բեռլինի կոնգրեսից (1878) մինչև Լոզանի կոնֆերանս (1922-1923), որը կործանարար հետևանքներ է ունեցել հայերի և Հայաստանի համար։

Իր գրքում լայն տեղ է հատկացրել 1918 թվականից 1920-ական թվականների հայ-խորհրդային և թուրք-խորհրդային հարաբերություններին՝ 1921 թվականի Մոսկվայի և Կարսի պայմանագրերը բնութագրելով որպես «վատթարագույն» ու «ամենաանամոթ» հաշտությունը Հայաստանի համար, որը թելադրված էր Թուրքիան որպես Արևելքում իմպերիալիստական տերությունների դեմ «հեղափոխական գործոն» դիտելու Խորհրդային Ռուսաստանի սխալ քաղաքականությամբ։

Երկեր
-----

* Армения, международная дипломатия и СССР, т. 1-2, М.-Л, 1928-29

Ծանոթագրություններ
------------------

1. 1 2 3 4 5 6 7  Հայկական սովետական հանրագիտարան (հայ.) / Վ. Համբարձումյան, Կ. Խուդավերդյան — Հայկական հանրագիտարան հրատարակչություն, 1974. — հատոր 2. — էջ 531.
2. ↑  "Բորյան Բագրատ | armeniansgenocide.am". *www.armeniansgenocide.am*. Արխիվացված է the original 2019 թ․ հունիսի 28-ին. Retrieved 2019 թ․ հունիսի 13.
3. ↑  "Լույս է տեսել ռուսագիր պատմաբան Բագրատ Բորյանի 1928-29 թթ. տպագրված ՀԱՅԱՍՏԱՆ. ՄԻՋԱԶԳԱՅԻՆ ԴԻՒԱՆԱԳԻՏՈՒԹՅՈՒՆԸ ԵՒ ԽՍՀՄ-Ը ուսումնասիրության երկահատորյակի Ա հատորի թարգմանությունը". *nt.am*. Retrieved 2019 թ․ հունիսի 13.
4. ↑  Ով ով է. Հայեր. Կենսագրական հանրագիտարան, հատոր առաջին, Երևան, 2005:

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | AV Production |
|  |
| Չափորոշչային վերահսկողություն | GND: 142893935 · LCCN: n87884073 · VIAF: 65535367 · WorldCat VIAF: 65535367 |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 2, էջ 531)։*  |
Անվան այլ կիրառումների համար տե՛ս՝ Սուրբ Հարություն եկեղեցի (այլ կիրառումներ)

**Սուրբ Հարություն եկեղեցի**, Հայ առաքելական եկեղեցի Հայաստանի Հանրապետության Լոռու մարզի Սպիտակ քաղաքում։

Պատմություն
-----------

Սուրբ Հարություն եկեղեցու կառուցումը նախատեսել է Ամենայն Հայոց կաթողիկոս Վազգեն Առաջինը։ 1997 թվականին եկեղեցու կառուցման ծրագիրը իրականացրել է Ամենայն Հայոց կաթողիկոս Գարեգին Ա-ն, ով կատարել է եկեղեցու հիմնարկեքի արարողությունը։ Սուրբ Հարությունը Սպիտակի միակ եկեղեցին է։ Եկեղեցու օծման արարողությունը կատարել է Ամենայն Հակոց կաթողիկոս Գարեգին Երկրորդը։
Եկեղեցին կառուցվել է 1997-2000 թվականներին՝ «Եկեղեցիների համաշխարհային խորհրդի» միջոցներով։

Եկեղեցու բարերարներից է Սուրեն Ավետիսյանը, ճարտարապետը` Բաղդասար Արզումանյանը, շինարարը՝ «Մ. Լամբարյան» ՍՊԸ։

Ճարտարապետություն
-----------------

Սուրբ Հարություն եկեղեցին գմբեթավոր կառույց է՝ բազալտե սրբատաշ քարերով կառուցված։ Եկեղեցու արևմտյան կողմում եռահարկ զանգակատունն է՝ ութ սյուների վրա բարձրացող ռոտոնդայով։ Զանգակատան արևմտյան ճակատը հարդարված է հյուսկեն շրջանակի մեջ ներփակված թևատարած, քանդակազարդ խաչով։ Գլխավոր՝ արևմտյան մուտքի երկու կողմերում նախկին սրբավայրից մնացած մասունքներ են՝ խաչքարեր և այլ դետալներ։

Եկեղեցու բակում են գտնվում նաև Մեծ Եղեռնին և Արցախյան ազատամարտին նվիրված հաշարձանը՝ «Արծիվը թրով և խաչով», մեկ նորակերտ խաչքար հետնամասում՝ «Սուգ և արև» մակագրությամբ և մանուկների վերածննդին նվիրված հուշարձանը (1988-2004 թվականներին Բերգամո-Սպիտակ Զորակցության միություն)։

Պատկերասրահ
-----------

* 
* 
* 
* Հուշարձան «Արծիվը թրով և խաչով»Հուշարձան «Արծիվը թրով և խաչով»
* Մանուկների վերածննդին նվիրված հուշարձան (1988-2004 Բերգամո-Սպիտակ Զորակցության միություն)Մանուկների վերածննդին նվիրված հուշարձան (1988-2004 Բերգամո-Սպիտակ Զորակցության միություն)

Ծանոթագրություններ
------------------

1. ↑  Սպիտակի Սուրբ Հարություն եկեղեցու օծում
2. ↑  "Սուրբ Հարություն եկեղեցի «Պատմամշակութային արգելոց-թանգարանների և պատմական միջավայրի պահպանության ծառայություն» ՊՈԱԿ". Արխիվացված է the original 2015 թ․ հոկտեմբերի 22-ին. Retrieved 2014 թ․ դեկտեմբերի 18. `{{cite web}}`: Unknown parameter `|dead-url=` ignored (`|url-status=` suggested) (help)
**Աթենքի դքսություն** (հուն․՝ Δουκάτον Αθηνών, ֆր.՝ Duché d'Athènes)), խաչակրաց պետություն Բալկանյան թերակղզում։

Աթենքի դքսությունը գտնվել է ներկայիս Հունաստանի տարածքում և ստեղծվել է չորրորդ խաչակրաց արշավանքից հետո՝ 1202-1204 թվականներին։

Աթենքի դքսությունը իր ստեղծման պահից ի վեր համարվում էր Թեսալոնիկի թագավորության վասալական տերություն։

1224 թվականից Աթենքի դուքսը ընդունեց հարևան Աքայան իշխանության գերակայությունը։ Այն բանից հետո, երբ 1261 թվականին Բյուզանդիայի կայսր Միքայել VIII Պալեոլոգոսը նվաճում է Կոստանդնուպոլիսը, երկու խաչակրաց պետությունները՝ Աթենքի դքսությունը և Աքայան իշխանությունը դառնում են բյուզանդական հողեր։

1318 թվականին երկիր են ներխուժում կատալոնյան բանակները, իսկ ավելի ուշ Աթենքի դքսությունը դառնում է Վենետիկի հանրապետության տարածք։

1456 թվականին օսմանյան նվաճողները գրավում են Հունաստանը։ Այս տարածքներում պետականությունը վերականգնվում է միայն 19-րդ դարում Հունաստանի թագավորության ստեղծմամբ։

Ծանոթագրություններ
------------------

1. ↑  Setton, Kenneth M. (1975b). "The Catalans and Florentines in Greece, 1311–1462". In Hazard, Harry W. A History of the Crusades, Volume III: The fourteenth and fifteenth centuries. Madison, Wisconsin: University of Wisconsin Press. pp. 225–277. ISBN 0-299-06670-3.
**Սուրբ Հակոբ**, հայ առաքելական եկեղեցի Շվեյցարիայի Ժնև քաղաքում։

Պատմություն
-----------

Շվեյցարահայ հոգևոր համայնքը կազմավորվել է 1960-ական թթ.։ 1969 թվականին ստեղծվել է Հայաստանյայց առաքելական եկեղեցու Շվեյցարիայի հոգևոր հովվությունը։ Սուրբ Հակոբ եկեղեցին կառուցվել է 1967-1969 թթ.` Արևմտյան Հայաստանից ներգաղթած ցեղասպանությունից մազապուրծ հայերի ժառանգների միջոցով։ Եկեղեցու կառուցման առաջին հանգանակությունը` 400 000 ֆրանկ, կատարել է իտալահայ գործարար Հակոբ Թոփալյանը (1897-1985)։ Եկեղեցին կառուցվել է դասական ոճով՝ հնագույն հայկական եկեղեցիների ճարտարապետությունով։ Կառուցվել է ճարտարապետ Էդուարդ Ութուջյանի նախագծով։ Պաշտոնապես բացվել է 1969 թվականի սեպտեմբերի 14-ին։ Սուրբ Հակոբ եկեղեցուն կից գործում են կիրակնօրյա դպրոց, Հայ տիկնանց միությունը, Երիտասարդության ակումբը, Հայ բժիշկների միությունը, «Պրո Արմենիա» կազմակերպությունը, «Անի» պարի համույթը, «Արաքս» երգչախումբը և այլն։

Շվեյցարիայի թեմ
---------------

1992 թվականին, ամենայն հայոց կաթողիկոս Վազգեն Ա Պալճյանի կոնդակով, ստեղծվել է Հայաստանյայց առաքելական եկեղեցու Շվեյցարիայի թեմ։ Առաջնորդանիստը՝ Ժնևի Սուրբ Հակոբ եկեղեցի։ Թեմի առաջնորդ է նշանակվել Վիգեն եպիսկոպոս Այքազյանը։ Սակայն նշված կոնդակը չի իրականացվել և համայնքում ներկայումս գործում են երկու հոգևոր հովվություններ. մեկը երկրի արևելյան թեմի՝ ֆրանսախոս հատվածում՝ Աբել քահանա Մանուկյան գլխավորությամբ, մյուսը՝ արևմտյան թեմի՝ գերմանախոս մասում՝ 1992 թվականից Ցյուրիխում հաստատված Շնորհք վարդապետ Չեքիջյանի գլխավորությամբ։ Հոգևոր վարչատարածքային այս երկու միավորները գտնվում են Հայաստանյայց առաքելական եկեղեցու արևմտյան Եվրոպայի հայրապետական պատվիրակության իրավասության ներքո։

Պատկերասրահ
-----------

* 
* 
* 
* 
* Հայոց ցեղասպանության զոհերի հիշատակի խաչքար Սուրբ Հակոբ եկեղեցու տարածքումՀայոց ցեղասպանության զոհերի հիշատակի խաչքար Սուրբ Հակոբ եկեղեցու տարածքում

Ծանոթագրություններ
------------------

1. ↑  Հայերը Շվեյցարիայում, եկեղեցի
2. ↑  "Армяне Швейцарии - Геноцид армян стал разменной монетой в торговле за результат мирных переговоров". Արխիվացված է the original 2016 թ․ մարտի 4-ին. Retrieved 2021 թ․ մարտի 5.
Անվան այլ կիրառումների համար տե՛ս՝ Բադյա (այլ կիրառումներ)

**Բադյա** (ռուս.՝ Бадья), գետ Ռուսաստանում, հոսում է Կոմի Հանրապետությունում։ Գետաբերանը գտնվում է Պոժյոգ գետի ձախ ափին՝ 87 կմ հեռավորության վրա։ Գետի երկարությունը կազմում է 14 կմ։

Ջրագրության տվյալներ
--------------------

Ռուսաստանի ջրային գրանցամատյանի տեղեկությունների համաձայն՝ գետը պատկանում է Դոնի Ռոստով ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը Հյուսիսային Դվինա։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

* Ջրային օբյեկտի կոդը հանրային գրանցմամբ — **03020200212103000020336**
* Կոդը ըստ հիդրոլոգիական հետազոտության (ՌԴ) — **103002033**
* Ավազանի կոդը — **03.02.02.002**
* Ծավալի համարը ըստ ՌԴ-ի — **03**
* Թողարկումը ըստ ՌԴ-ի — **0**

Ծանոթագրություններ
------------------

1. 1 2  "Պետական ջրային տվյալների գրանցում ըստ Ռուսաստանի Դաշնության։ Բադ Յու". Արխիվացված from the original on 2012 թ․ հուլիսի 18. Retrieved 2015 թ․ հուլիսի 13.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · ГВР |

 |
**Սուրբ Ծննդյան եկեղեցի (Քրիստոսի ծննդյան եկեղեցի)** (ռուս.՝ Церковь Рождества Христова), ուղղափառ եկեղեցի Եկատերինբուրգում։ Հոկտեմբերյան հեղափոխությունից հետո Ռուս ուղղափառ եկեղեցու կառուցած առաջին վանքը Եկատերինբուրգում։ Գտնվում է Մեքենաշինարարների փողոցում։

Պատմություն
-----------

Տաճարի հիմնարկեքը տեղի է ունեցել 1996 թվականի սեպտեմբերի 30-ին։ Շինարարությունը իրականացվել է արագ տեմպերով, նրա բացումը կատարվեց 1999 թվականի հունվարի 7-ին Սուրբ ծննդյան տոնին։

2000 թվականի սեպտեմբերի 19-ին քրիստոնեության 2000-ամյակի կապակցությամբ տաճարի մուտքի մոտ տեղադրվեց Միքայել Հրեշտակապետի 2,5 մետր բարձրությամբ 2 տոննայից ավել քաշով բրոնզաձույլ արձանը։ Հուշարձանի ձուլումը իրականացվել է Ուրալմաշում։ Սեպտեմբերի 23-ին հուշարձանը օծվեց պատրիարք Ալեքսի II-ի կողմից։

Ներկայումս Քրիստոսի Ծննդյան ծուխը Եկատերինբուրգի և Վերխոտուրսկի թեմի խոշորագույններից մեկն է։ Նա հոգ է տանում Օրջոնիկիձեի շրջանի հաշմանդամների և տարեցների գիշերօթիկ տան, հաշմանդամ երեխաների «Պելիկան» վերականգնողական կենտրոնի, «Գնեզդիշկո» մանկատան, Ուրալմաշի հիվանդանոցների, դպրոցների, ուսումնարանների, զինվորական զորամասերի մասին։ Դրանից հետո ծխի կողմից կառուցվեց Սուրբ Երրորդության եկեղեցին Շարտաշի Արևելյան գերեզմանատանը, ի պատիվ Պետերբուրգյան Սուրբ Երանելի Քսենիայի, Մոսկովյան Սուրբ Մատրոնայի եկեղեցին, Սուրբ Սերգեյ Ռոդոնեժսկու և Սուրբ նահատակ Ելիզավետայի եկեղեցին։

Պատկերասրահ
-----------

* 
* 
* 
*

Ծանոթագրություններ
------------------

1. ↑  "Начался первый визит Алексия II на Урал". Արխիվացված է the original 2003 թ․ մայիսի 16-ին. Retrieved 2018 թ․ հունիսի 8. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  "Православная Газета. 13 апреля от Уралмаша до Шарташа пройдет Крестный ход с мироточивой иконой". Արխիվացված է the original 2014 թ․ դեկտեմբերի 20-ին. Retrieved 2018 թ․ հունիսի 8. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Պաշտոնական կայք Archived 2018-06-05 at the Wayback Machine.

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Սուրբ Ծննդյան եկեղեցի (Եկատերինբուրգ)** կատեգորիայում։ |
**Ավտոբուսի պայթյուն Թունիսում**, տեղի է ունեցել 2015 թվականի նոյեմբերի 24-ին՝ Թունիսի գլխավոր փողոցում, խլել է 13 մարդու կյանք (ներառյալ մահապարտ ահաբեկիչը)։ Ավտոբուսը տեղափոխում էր նախագահի թիկնապահներին։ «Իսլամական պետություն» ահաբեկչական կազմակերպությունը ստանձնել է ահաբեկչության պատասխանատվությունը։ Հարձակման ժամանակ զոհված ահաբեկիչը նույնականացվել է որպես Հուսեմ Ալ Աբդելի (ֆր.՝ Houssem Abdelli, Հուսեմ Աբդելի)։

Ահաբեկչություն
--------------

2015 թվականի նոյեմբերի 24-ին 13 մարդ (ներառյալ մահապարտ ահաբեկիչը) սպանվել է Թունիսում՝ համանուն պետության մայրաքաղաքում ավտոբուսի պայթեցման հետևանքով։ Եվս 20 մարդ վիրավորվել է։ Ավտոբուսը տեղափոխում էր նախագահական թիկնազորի անդամներին։ Պայթյունը տեղի է ունեցել այն ժամանակ, երբ տրանսպորտային միջոցը կայանվել է քաղաքի կենտրոնում՝ Մուհամմեդ Հինգերորդ և Հաբիբ Բուրգիբի պողոտաների խաչմերուկում։

Ահաբեկիչը նույնականացվել է որպես Թունիսի 28-ամյա բնակիչ Հուսեմ Ալ Աբդելի։ Մայրը նրան ճանաչել է լուսանկարով։

Հետաքննություն
--------------

Թունիսի ներքին գործերի նախարարությունը հայտնել է, որ Ազգային անվտանգության ստուգումները հանգեցրել են 40 մարդու ձերբակալության, որոնց կասկածում են ահաբեկչական խմբերի հետ կապված։ Ձերբակալվածների թվում է եղել կասկածյալի քույրն ու մայրը։ Թունիսի Կառավարության անվտանգության խորհուրդը փակել է Facebook-ի հաշիվները և ահաբեկչական խմբերի հետ կապված կայքերը։

Արձագանք
--------

Թունիսի ներքին գործերի նախարարությունը հայտարարել է, որ միջադեպը ահաբեկչական գործողություն էր, կիրառվել է «Սեմտեքս» պլաստիկ պայթուցիկը։ «Իսլամական պետություն» ահաբեկչական խմբավորումը ստանձնել է հայտարարության մեջ կատարված հարձակման պատասխանատվությունը։

Խմբավորումը նաև ստանձնել է Թունիսում տեղի ունեցած երկու հարձակումների պատասխանատվությունը նույն տարում, հիմնականում զբոսաշրջիկների վրա. Մարտին Բարդոյի թանգարանի վրա հարձակումը և հունիսին Սուսի ծովափնյա հանգստավայրի վրա հարձակումը։

Հարձակումից հետո նախագահ Բեդջի Քաիդ Էս Սեբսին Թունիսում պարետային ժամ է հայտարարել և արտակարգ դրություն հայտարարել մեկ ամիս ժամկետով։

Ծանոթագրություններ
------------------

1. 1 2 3  "Полиция Туниса задерживала смертника из автобуса до теракта". ՌԻԱ Նովոստի. 2015 թ․ նոյեմբերի 27. Retrieved 2015 թ․ դեկտեմբերի 1.
2. ↑  ‫ربط مباشر من منزل منفذ الهجوم الإنتحاري حسام العبدلي وحقائق مثيرة‬ — YouTube
3. ↑  "Взрыв автобуса в Тунисе: 12 человек погибли, 16 ранены".
4. ↑  "The Latest: Tunisian attack was 'terrorist act'; 12 dead". *kltv.com*. Արխիվացված է the original 2015 թ․ նոյեմբերի 25-ին. Retrieved 2015 թ․ նոյեմբերի 24.
5. ↑  "Tunisia says suicide bomber carried out bus attack claimed by Islamic State". Reuters. Արխիվացված է the original 2015 թ․ դեկտեմբերի 4-ին. Retrieved 2020 թ․ օգոստոսի 24. `{{cite web}}`: Unknown parameter `|dead-url=` ignored (`|url-status=` suggested) (help)
**Սպարտակ Արտեմի Հարությունյան** (ապրիլի 1, 1956(1956-04-01), Եղվարդ, Ղափանի շրջան, Հայկական ԽՍՀ, ԽՍՀՄ), հայ քանդակագործ, նկարիչ։

Գործունեություն
---------------

Սպարտակ Հարությունյանը ծնվել է 1956 թվականին։ Դեռ մանկուց սիրել է քարերից եղնիկներ քանդակել։ Սովորել է Մարատ Նուրիջանյանի արվեստանոցում, այնուհետև Ղափանի ճարտարագիտական ուսումնարանում։ 1980 թվականից գործունեությունը շարունակել է Մինսկում։ Ցուցահանդեսներ է ունեցել Բելառուսում, Գերմանիայում,Լեհաստանում, Հայաստանում և այլ երկրներում։ Մասնակցել է Մինսկում կայացած առաջին միջազգային բիենալեին։ Սպարտակ Հարությունյանը իր աշխատանքներից նվիրել է Արցախի ազգային պատկերասրահին։ Նրա աշխատանքներից կան նաև Իսրայելի, ԱՄՆ-ի, Բելառուսի, Լեհաստանի և այլ երկրների թանգարաններում։

Պատկերասրահ
-----------

Սպարտակ Հարությունյանի անհատական ցուցահանդեսը՝ նվիրված Հայոց ցեղասպանության 100-ամյա տարելիցին։ Մինսկ, 22.03.2015 թ.։

* Ինքնանկար Պոլ Գոգենի և Պիեռ-Օգյուստ Ռենուարի հետ*Ինքնանկար Պոլ Գոգենի և Պիեռ-Օգյուստ Ռենուարի հետ*
* 
* 
* 
* 

'

Ծանոթագրություններ
------------------

1. ↑  "Արխիվացված պատճենը". Արխիվացված է the original 2016 թ․ մարտի 24-ին. Retrieved 2016 թ․ հուլիսի 14. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑
3. ↑  "Արխիվացված պատճենը". Արխիվացված է the original 2018 թ․ փետրվարի 9-ին. Retrieved 2016 թ․ հուլիսի 14. `{{cite web}}`: Unknown parameter `|dead-url=` ignored (`|url-status=` suggested) (help)
Անվան այլ կիրառումների համար տե՛ս՝ Բադյայոլ (այլ կիրառումներ)

**Բադյայոլ** (ռուս.՝ Баддяёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Չեր Իժեմսկայա գետի աջ ափին՝ 29 կմ հեռավորության վրա։ Գետի երկարությունը կազմում է 17 կմ։

Ջրագրության տվյալներ
--------------------

Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչորսկի ավազանային շրջանին, գետի ջրատնտեսային տեղամասը՝ Պեչորա, գետի ենթավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

* Ջրային օբյեկտի կոդը հանրային գրանցմամբ — **03050300112103000075656**
* Կոդը ըստ հիդրոլոգիական հետազոտության (ՌԴ) — **103007565**
* Ավազանի կոդը — **03.05.03.001**
* Ծավալի համարը ըստ ՌԴ-ի — **03**
* Թողարկումը ըստ ՌԴ-ի — **0**

Ծանոթագրություններ
------------------

1. 1 2  "Պետական ջրային տվյալների գրանցում ըստ Ռուսաստանի Դաշնության:Բադյայոլլ". Արխիվացված from the original on 2012 թ․ հուլիսի 26. Retrieved 2015 թ․ հուլիսի 11.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ГВР |

 |